Kokeile seuraavia ratkaisukeinoja: Kostutin. PAP-hoitolaitteen tai jonkin muun uniapnealaitteen käyttö voi joskus aiheuttaa nielun, nenän ja suun kuivumista ja tukkoisuutta. Tämä johtuu siitä, että laitteen kehittämä ilmavirtaus on usein suurempi kuin virtaus, jota potilaan keho on tottunut kostuttamaan. Kostuttimet ja lämpöletkut voivat lisätä kosteuden määrää potilaan hengittämässä ilmassa, mikä voi auttaa vähentämään tällaisia oireita ja tehdä hoidosta miellyttävämpää. Nenän tukkoisuutta vähentävä lääke. Nenän allergiaoireet ja tukkoisuus voivat johtua siitä, että potilas hengittää yöllä suun kautta. Silloin nielu ja suu kuivuvat, mikä voi haitata hänen uniapnean hoitoaan. Nenän tukkoisuutta vähentävä lääke tai antihistamiini voivat auttaa lievittämään näitä oireita. Leukaremmi. Jos potilaan nenä tai suu kuivuu uniapneahoidon aikana, se voi johtua siitä, että potilas nukkuu suu auki. Leukaremmi voi poistaa tämän ongelman, koska se pitää potilaan suun kiinni koko yön ajan. Kokokasvomaski. Krooniset nenän allergiat tai muut nenän ongelmat, kuten nenän vino väliseinämä, voivat vaikeuttaa nenän kautta hengittämistä. Asiaa voidaan auttaa kokokasvomaskilla, joka varmistaa, että potilas saa tarvitsemansa hoidon siitä riippumatta, hengittääkö hän nenän vai suun kautta.